פירוש נוסף ערך זה עוסק בבסיס צבאי. אם התכוונתם לשדה תעופה סמוך אליו, ראו שדה תימן.
טקס הקמת המפקדה החלופית של מת"ק עזה, 2021טקס הקמת המפקדה החלופית של מת"ק עזה במחנה שדה תימן, 2021
**מחנה שדה תימן** הוא בסיס צבאי ישראלי רב יחידתי של פיקוד הדרום הממוקם 5 ק"מ צפונית מערבית לבאר שבע ו-5 ק"מ צפונית לחצרים. בבסיס שוכנים מפקדת חטיבת גבעתי, בסיס שיטור 392 ויחידה פיקודית 'האשל' של המשטרה הצבאית, מכלול שדה תימן (665) של פיקוד הדרום, יחידה פיקודית של חיל ההנדסה, מרכז הספקה מטכ"לי, מפקדת חטיבה 16, מפקדה חלופית של מנהלת התיאום והקישור (עזה), ויחידות נוספות.

במהלך המבצעים הצבאיים עופרת יצוקה, צוק איתן ובמלחמת חרבות ברזל, נכלאו במחנה מאות פלסטינים מרצועת עזה מתוקף צו שר הביטחון שהגדיר אותו כמקום כליאה להחזקת לוחמים בלתי חוקיים.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
הבסיס הוקם בשנות החמישים, ונקרא 'שדה תימן' בעקבות מבצע על כנפי נשרים.

### במלחמת ששת הימים

### במלחמת יום הכיפורים

בעת פרוץ המלחמה היו במקום יחידות מחסני חירום של מספר יחידות, ביניהן גם גדוד 599 של חטיבת השריון 421, אשר מפקדו, רס"ן עמי מורג, שגילה שהמחסנים נעולים והאפסנאים לא נראו באופק, הורה בשעות הערב של 6 באוקטובר, בגיבויו של אריאל שרון, לירות במנעוליהם, לחמש את 22 הטנקים שהיו במקום, ולהתחיל בתנועה. ברגע האחרון הגיעו האפסנאים, והפריצה נמנעה. חוסרים ואי סדר במחסני החירום, כמו גם שני ברזי כיבוי שנפתחו והציפו את השטח עיכבו את יציאת הכוחות. לאחר מלחמת יום כיפור שכנו במקום הימ"חים של אוגדה 560 על חטיבותיה עד תחילת המאה ה-21.

### כליאת לוחמים בלתי חוקיים

במבצעים הצבאיים עופרת יצוקה וצוק איתן, הכשיר צה"ל מתחמי כליאה במחנה עבור עצורים פלסטינים, מתוקף צו שר הביטחון. במהלך 'עופרת יצוקה' נכלאו בבסיס כ-250 עצורים, וב'צוק איתן' נאסרו בו כ-270 פלסטינים, על פי חוק לוחמים בלתי חוקיים, המאפשר לרמטכ"ל להחליט על מעצר מנהלי זמני בעקבות חשד להפרת חוק זה. ב-2023 הוציא שר הביטחון מתוקף הסמכתו בחוק צו הקובע את מחנה שדה תימן כמקום כליאה, ובמהלך מלחמת חרבות ברזל, הוקמו כארבעה מתקנים דמויי מכלאות במחנה בהם נכלאו מאות עזתים, על פי חוק לוחמים בלתי חוקיים. מספר עצורים מתו במהלך המעצר בבסיס, ואחרים התלוננו על התעללויות מצד החיילים. כמו כן הוקם בבסיס בית חולים שדה לטיפול בעצורים שזקוקים לטיפול רפואי דחוף. נוהלי משרד הבריאות והתנהלות הרופאים והחיילים בבית החולים, עמדו במוקד ביקורת חריפה מצד ארגוני זכויות אדם וכלי תקשורת, בשל הטענה שהטיפול בעצורים מפר את כללי האתיקה הרפואית ונוגד את הדין הבינלאומי. בין יתר ההנחיות החריגות שפרסם משרד הבריאות לטיפול בעצורים במתקן, הונחו הרופאים בבסיס לטפל בעצורים "באופן המינימלי הנדרש ותו לא" ולא להזכיר את שמותיהם בתיעוד הטיפול או בפני המטופל. כמו כן, אושר להם להעניק טיפול רפואי בעוד העצורים כפותים ומכוסי עיניים ולטפל בהם בניגוד לרצונם אם מצבו מוגדר כמצב חירום רפואי. עוד פורסם בתקשורת, כי חיילים סירבו מספר פעמים להאכיל את העצורים וכי הם ניזונים מפורמולה נוזלית באמצעות קשית. בעקבות הביקורת ולבקשת הצוות הרפואי במקום, וועדת אתיקה רפואית המורכבת מנציגי משרד הבריאות, לשכת האתיקה של ההסתדרות הרפואית בישראל והנהלות בתי החולים, ביקרה בבסיס בסוף פברואר 2024. בסוף מרץ 2024 שיגר רופא המשרת במתקני המעצר במחנה, מכתב לשרי הביטחון והבריאות וליועצת המשפטית לממשלה, בו הלין כי תנאי הטיפול אינם עומדים בסטנדרט רפואי בסיסי ומנוגדים גם לחוק כליאת לוחמים בלתי חוקיים. במכתבו תיאר בין היתר, כי מספר עצורים עברו כריתת גפיים בעקבות איזוק ממושך אשר הוביל להתערבויות ניתוחיות חוזרות ונשנות, וכי יותר ממחצית מהמטופלים בבית החולים שוהים בו בשל פציעות שנגרמו להם בעת המעצר.

### פריצות לבסיס

המחנה נפרץ מספר פעמים לאורך השנים: במאי 2017 פרצו שלושה ערבים ישראלים תושבי באר שבע לבסיס, שאחד מהם עבד כקבלן שיפוצים במחנה, וגנבו ממנו 33 רובי M-16. בפברואר 2021, נגנבו מהבסיס יותר מ-20 אלף כדורי רובה בקוטר 5.56. באוקטובר 2022 נפרץ הבסיס ונגנבו ממנו כ-30 אלף כדורים מסוגים שונים.

ראו גם
------

* שדה תימן

קישורים חיצוניים
----------------

* מחנה שדה תימן באתר Mapcarta

הערות שוליים
------------

1. 1 2  עמנואל הראובני, לקסיקון ארץ ישראל, 2010, עמ' 579
2. ↑   אימון ראשון מסוגו לחטיבה שמורשת הקרב זורמת לה בגנים, באתר צה"ל (ארכיון)
3. 1 2  אילנה קוריאל, גניבת הנשקים משדה תימן: עדויות הבכירים נחשפות, באתר ynet, 17 בינואר 2019
4. ↑  לקבלת המחנה החדש: שלב נוסף בפרויקט "מרכז האספקה האחוד" יוצא לדרך, באתר צה"ל (ארכיון)
5. ↑   המפקדה החלופית של מנהלת התיאום והקישור לעזה נחנכה, באתר צה"ל, 08 פברואר 2021
6. ↑  ניסים קלו, הכירו את פלוגת אחזקה 865, באתר עמותת חיל הטכנולוגיה והאחזקה (ארכיון)
7. 1 2  אתר למנויים בלבד גילי כהן ועמירה הס, העצורים העזתים של "צוק איתן" ממתינים לסינון בשדה תימן, באתר הארץ, 25 ביולי 2014
8. 1 2  אתר למנויים בלבד הגר שיזף, מאות עזתים שנעצרו במלחמה כלואים בדרום עם כיסוי עיניים ואזוקים רוב היום, באתר הארץ, 18 בדצמבר 2023
9. 1 2  צו כליאתם של לוחמים בלתי חוקיים (קביעת מקום כליאה) (הוראת שעה, באתר ויקיטקסט
10. ↑  עמירם אורן, רפי רגב, **ארץ בחאקי: קרקע ובטחון בישראל**, כרמל, 2008, עמ' 106
11. ↑  ד"ר מיכאל בולשטיין (ע), פרק ח': מג"ד שריון בתוך הפתעה, **ניצחון בסבירות נמוכה: אמיתות על מלחמת יום הכיפורים**, שרידות, 2017, עמ' 280
12. ↑  עדות סא"ל עמי מורג - מג"ד 599, חטיבה 421, באתר המרכז למלחמת יום הכיפורים
13. 1 2  ב"ז קידר, **אוקטובר 1973: סיפורו של גדוד "מחץ"**, תל־אביב: תמוז, 1975, עמ' 9־12
14. ↑  צו כליאתם של לוחמים בלתי חוקיים (קביעת מקום כליאה) (הוראת שעה), התשס"ט-2009 350, קובץ התקנות - 6740, באתר רשומות, משרד המשפטים (ארכיון)
15. ↑  Adam Horowitz, Lizzy Ratner, Philip Weiss, CHAPTER XV, **The Goldstone Report: The Legacy of the Landmark Investigation of the Gaza Conflict**, PublicAffairs, ISBN 978-1-56858-664-9. (באנגלית)
16. ↑  קובץ התקנות - 7399, צו כליאתם של לוחמים בלתי חוקיים (קביעת מקום כליאה) (הוראת שעה), התשע"ד 2014, באתר רשומות - משרד המשפטים, ‏22 ביולי 2014 (ארכיון)
17. ↑  צו כליאתם של לוחמים בלתי חוקיים (קביעת מקום כליאה) (הוראת שעה), תשפ"ד-2023, באתר נבו
18. 1 2  אתר למנויים בלבד הגר שיזף, מספר העזתים הכלואים בישראל עלה בכ–150% בחודש; חיילים מתעללים בעצורים, באתר הארץ, 2 בינואר 2024
19. ↑  אתר למנויים בלבד הגר שיזף, חשיפת "הארץ" | 27 עזתים מתו במתקני מעצר צבאיים בישראל מאז תחילת המלחמה, באתר הארץ, 07 במרץ 2024
20. 1 2  משרד הבריאות, תדריך לטיפול רפואי בלוחמים בלתי חוקיים במתקן שדה תימן, 19 בדצמבר 2023
21. 1 2  אתר למנויים בלבד עידו אפרתי, הרפואה הישראלית נחשבה למגדלור מוסרי ומצפן ערכי. לא עוד, באתר הארץ, 27 במרץ 2024
22. ↑  הפרות שיטתיות של זכויות אדם: מצב הכלואים הפלסטינים מאז ה-7.10.23 | דוח באתר רופאים למען זכויות אדם
23. 1 2  אתר למנויים בלבד עמירה הס, חסרי שם, אזוקים ומוזנים בקשית: ועדת אתיקה הוזעקה לבחון את תנאי הטיפול הרפואי בעזתים, באתר הארץ, 11 במרץ 2024
24. ↑  אתר למנויים בלבד הגר שיזף ומיכאל האוזר טוב, חשיפת "הארץ": רופא במתקן שדה תימן לשרים וליועמ"שית: "כולנו הופכים שותפים להפרת חוק", באתר הארץ, 04 באפריל 2024
25. ↑  יואב זיתון, כ-30 כלי נשק נגנבו מבסיס צה"ל בדרום, חשד שחיילים שיתפו פעולה, באתר ynet, 28 במאי 2017
26. ↑  אתר למנויים בלבד אלמוג בן זכרי, יותר מ-20 אלף כדורי רובה נגנבו מבסיס צה"ל סמוך לבאר שבע, באתר הארץ, 9 בפברואר 2021
27. ↑  מחדל: גניבת ענק של תחמושת בשדה תימן - בפעם השלישית, באתר br7news.co.il
28. ↑  ממצאי ועדת המומחים בנושא גניבת התחמושת מ"שדה תימן", באתר צה"ל
29. ↑  70,000 bullets, 70 grenades stolen in massive IDF base heist, The Jerusalem Post | JPost.com, ‏2022-11-12 (באנגלית אמריקאית)